ඒ අනුව ඊ - ට්‍රැෆික් පොලිස් ශ්‍රී ලංකා නම් ජංගම දුරකථන යෙදවුම හරහා මහජනතාවට කිසිදු මුදලක් අය නොවන පරිදි රථ වාහන වැරදි මෙන්ම රිය අනතුරු පිළිබද තොරතුරු පොලීසියට දැනුම් දීම සඳහා පහසුකම් සැලසෙනු ඇති.මෙම උත්සවය අද පැවැත්වුණේ මහජන ආරක්ෂක අමාත්‍ය විශ්‍රාමික රියර් අද්මිරාල් ආචාර්ය සරත් වීරසේකරගේ ප්‍රධානත්වයෙන් එම අමාත්‍යාංශයේදීයි.මෙහිදී අමාත්‍යවරයා කියා සිටියේ නීතිපතිවරයා පාස්කු ප්‍රහාරයේ විමර්ශණ සම්බන්ධයෙන් සිදුකළ ප්‍රකාශයට අනුව තමන් අපරාධ පරීක්ෂණ දෙපාර්තමේන්තුවෙන් කැඳවු වාර්තාව අද ලැබීමට නියමිත බවයි.එමෙන්ම එහිදී අමාත්‍යවරයා රිෂාඩ් බදියුදීන් මන්ත්‍රීවරයාට පාර්ලිමේන්තුවට පැමිණීමට අවස්ථාව ලබාදෙන ලෙසට කථානායකවරයා කර ඇති දැනුම්දීම සම්බන්ධයෙන් ද අදහස් පළ කළා.